1975-ben a Dinamo Rīga játékosa, Viktor Hatulev lett az első lett játékos akit az amerikai profi bajnokságba, az NHL-be szerződtettek, igaz a szovjet szabályok szerint idegen ország csapatában nem léphetett pályára, így hivatalos mérkőzésen nem játszott. A kor legjobbjai között tartották számon Helmuts Balderist, olimpiai ezüstérmes, világ és Európa-bajnok játékost, aki összesen 333 gólt szerzett a szovjet bajnokságban, amelyet kétszer nyert meg, és akit 1977-ben az év legjobbjának is megválasztottak. Balderis játszott 1980-ban a téli olimpián az amerikaiak elleni legendás döntő mérkőzésen, amelyet 4-3 arányban az amerikaiak nyertek és amely mérkőzés a "Csoda a jégen" című nagy sikerű filmet is ihlette. A következő években Vitáli Samoilovs és Artūrs Irbe voltak a sportág meghatározó játékosai, Irbe az 1990-es világbajnokság legjobb játékosa lett.